J.L. Lund

Johan Ludwig Gebhard Lund eller Johan Ludwig Lund (født 16. oktober 1777 i Kiel i hertugdømmet Holstein, død 3. mars 1867 i KøbenhavnWeilbachs kunstnerleksikon) var en dansk maler. 

Lund kom til København og begynte å studere ved Kunstakademiet under Abildgaard i 1797. Han tok den lille sølvmedaljen i 1798 og den store året etter. Han sluttet ved Akademiet allerede samme år og reiste til Paris. Han var elev hos J.L. David i tidsrommet september 1800 til april 1802.Weilbachs kunstnerleksikon - utdannelse

Lund reiste videre til Roma for å avslutte sin utdannelse. Her ble han snart en del av kretsen rundt Friederike Brun og Bertel Thorvaldsen. Hans kontakter her fikk betydning også senere. Han hadde ønske om en stilling som professor ved Kunstakademiet og i den forbindelse fulgte Frederieke Brun han tilbake til Danmark i 1810. Professoratet var blitt ledig etter Abildgaards død i 1806. Saken drøyet imidlertid og årene gikk. Han mistet tålmodigheten og returnerte til Roma i 1816.

Ved Christian Frederiks hjelp ble han to år senere utnevnt til professor sammen med C.W. Eckersberg.
Ved akademiet var han lærer for blant annet J.Th. Lundbye, E.C.F. Petzholdt og Jørgen Sonne, men hans lærergjerning skulle komme til å stå helt i skyggen av Eckersberg.

Lund har malt flere store malerier av historiske og mytologiske emner, altertavler og små stemningsfulle landskapsbilder.

 Galleri 

 Referanser 

Kategori:Danske malere
Kategori:Historiemalere
Kategori:Romantiske malere
Kategori:Professorer ved Det Kongelige Danske Kunstakademi
Kategori:Medlemmer av Det Kongelige Akademi for de Skønne Kunster
Kategori:Den danske gullalder
Kategori:Personer fra Kiel
Kategori:Fødsler i 1777
Kategori:Dødsfall i 1867